Ons ontvangs deur die ontvangsdames was baie vriendelik. Die eenheid modern, mooi skoon, groot bed. Die ontbyt was baie lekker en die restaurant het 'n goeie verskeidenheid op die spyskaart.
Honeymoon verblyf is nie honeymoon verblyf nie, betaal die verblyf vooraf, maar die plek kla as mens daar kom dan is is daar nog ekstra kostes wat jy moet betaal wat nie vir mens vooraf gesê is nie. Geen air-conditioning in die kamer nie en jy kan nie jou venster of deur oopmaak nie dan kom die blouaap in die huisie in.
Baie lekker plekkie as jy wil ontspan naby die see. Dit het als wat jy nodig het. Die apies is bietjie lastig, maar dis tog deel van die ervaring. Ek dink net nie dis ideaal vir 'n besigheidsreis nie, omdat dit lank vat om tot by jou bestemming te kom as gevolg van toegangspunte en kronkelpaaie/grondpaadjies. Ek sal definitief weer soontoe gaan as dit net vir ontspannings-doeleindes is.
Ek moet begin deur te sê dat Tracy baie behulpsaam en vriendelik was. Die verblyf was eenvoudig en die kombuis heeltemal te klein. Badkamers was bietjie grillerig. Ek is lief vir die natuur, maar a.g.v. onlangse misdaad het ons nie veilig genoeg gevoel om te kan stap en die woude of om die strande te geniet nie. Ons het een ete by die restaurant gaan eet. Ons het die vooraf-verpakte kos se etiket binne in die kos gekry. 'n Teleurstelling.
Sodwana en Mseni Lodge sien ons binnekort weer. Dit was nou rus vir ons siel. Beveel die plek beslis aan. Dankie ook vir julle by LekkeSlaap, jul lewer 'n puik diens, hou so aan.
Dit was ongelooflik lekker om elke keer nadat ons by die strand was terug te kom na 'n skoon chalet toe - geen skottelgoed geen sand skoon handdoeke skoon chalet... Mseni is regtig 'n wonderlike plek met 'n fantastiese restaurant. Die kos was van die beste gehalte en reg gaargemaak. Daar is ook verskeie " cocktails " om van te kies en 'n volledige spyskaart. Die strand is relatief naby en baie stil lyk asof 'n mens op 'n eiland is. Die wooneenhede is ten volle toegerus en daar is baie warm water.
Daar was 'n onmiddellike gevoel van vakansie en gemak met aankoms. Die skoonmaakdiens elke dag maak die "self-catering"-ervaring die moeite werd. Die restaurant het goeie diens, maar die pryse is bietjie hoog ... maar met die kwaliteit van disse was dit definitief elke sent werd. Die plek is naby die see; daar's 'n wandelpad wat die strand maklik toeganklik maak. Vat maar eie braaihout saam, want dis belaglik duur vir vier stukkies hout wat jou braai-ervaring net onnodig moeilik maak. Die braai-area was baie gerieflik.
Dit was baie "nice", maar 'n bietjie outyds en 'n bietjie opknapwerk word benodig. Die tweeplaatstoof was geroes en nie regtig op standaard nie. Ek sal enige iemand aanraai om by die restaurant te gaan eet en drink. Dit bied nie net waarde vir geld nie, maar het ook 'n baie mooi uitsig oor die see.